Legal Document

Category: 36

Text:
9. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 519 της 4/16 Ιουν. 1977 (ΦΕΚ Α΄ 168) Περί καθορισμού αρμοδιότητος Διοικητικών Πρωτοδικείων προς εκδίκασιν προσφυγών κατά πράξεων νεοσυσταθεισών Οικονομικών Εφοριών. Έχοντες υπ’ όψιν: 1)Τας διατάξεις των άρθρ. 2 παρ. 5 και 1 παρ. 4 του Ν.Δ. 3845/1958 περί Κώδικος Οργανισμού των Φορολογικών Δικαστηρίων, 2)την υπ’ αριθ. 2/1977 γνωμοδότησιν του Συμβουλίου της Επικρατείας εν Ολομελεία, 3)την υπ’ αιρθ. 500/1977 γνώμην του Συμβουλίου της Επικρατείας, προτάσει του Ημετέρου επί της Δικαιοσύνης Υπουργού απεφασίσαμεν: Άρθρον μόνον.-Η εκδίκασις προσφυγών κατά πράξεων των κατωτέρω αναφερομένων νεοσυσταθεισών Οικονομικών Εφοριών υπάγεται εις τα κάτωθι Διοικητικά Πρωτοδικεία: 1.Της Οικονομικής Εφορίας Κορυδαλλού Νομού Αττικής Διαμερίσματος Δυτικής Αττικής εις το Διοικητικόν Πρωτοδικείον Πειραιώς. 2.Της Οικονομικής Εφορίας Αγίου Δημητρίου Νομού Αττικής εις το Διοικητικόν Πρωτοδικείον Αθηνών. 3.Της Οικονομικής Εφορίας Γλυφάδας Νομού Αττικής Διαμερίσματος Πειραιώς εις το Διοικητικόν Πρωτοδικείον Αθηνών. 4.Της Οικονομικής Εφορίας Ακράτας Νομού Αχαΐας εις το Διοικητικόν Πρωτοδικείον Πατρών συνεδριάζον εις μεταβατικήν έδραν αυτού εις Αίγιον. 5.Της Οικονομικής Εφορίας Αγίας Παρασκευής και νέων Λιοσίων του Νομού Αττικής εις το Διοικητικόν Πρωτοδικείον Αθηνών. Σελ. 356,918(ε) Τεύχος 1449 Σελ. 104 6.Της Οικονομικής Εφορίας Ν. Μουδανιών Νομού Χαλκιδικής εις το Διοικητικόν Πρωτοδικείον Θεσσαλονίκης συνεδριάζον εις την μεταβατικήν έδραν αυτού εις Πολύγυρον. Για τη νεότερη νομοθεσία που αναφέρεται στη διαδικασία των φορολογικών (και ήδη Διοικητικών) Δικαστηρίων Βλ. τόμ. 6, σελ. 104,51 επ. Με την παρ. 4 άρθρ. 22 Νόμ. 1868/10-10 Οκτ. 1989 (ΦΕΚ Α΄ 230), Τόμ. 6, σελ. 146,07, ορίστηκε ότι: «Η διάταξη του άρθρ. 11 του «Κώδικος των νόμων περί των δικών του Δημοσίου» (Κ.Δ. της 26-6/10.7.1944) εφαρμόζεται και στις υποθέσεις δικαιοδοσίας του Συμβουλίου της Επικρατείας, του Ελεγκτικού Συνεδρίου και των τακτικών διοικητικών δικαστηρίων ως προς όλα τα ασκούμενα από το Δημόσιο ή τη διοικητική αρχή ενώπιόν τους ένδικα βοηθήματα και ένδικα μέσα». Με το Νόμ. 2717/14-17 Μαΐου 1999 (ΦΕΚ Α΄97), Τόμ. 6 σελ. 104,652, κυρώθηκε ο νέος Κώδικας Διοικητικής Δικονομίας.  Το μεταγλωττισμένο στη δημοτική με το Π.Δ. 331/24-31 Μαΐου 1985 κείμενο του Κώδικα Φορολογικής Δικονομίας καθώς και ο Νόμ. 2717/14-17 Μαΐου 1999, ΦΕΚ Α΄97 που περιέχει το νέο Κώδικα Διοικητικής Δικονομίας παρατίθενται στον Τόμ. 6 σελ. 104,613 και 104,652 αντίστοιχα. Εφεξής τα νομοθετήματα του παρόντος θέματος «Κώδιξ Φορολογικής Δικονομίας» θα παρατίθενται στον Τόμ. 6 σελ. 104,51 και επόμενες στο θέμα «Διαδικασία Διοικητικών Δικαστηρίων». 27.Ι.β.9 Κώδικας Φορολογικής Δικονομίας